ตลาดหุ้นเอเชียลดลงเช้านี้ ตามทิศทางตลาดหุ้นนิวยอร์ก
ตลาดหุ้นเอเชียลดลงเช้านี้ ตามทิศทางตลาดหุ้นนิวยอร์ก
22 ธ.ค. 2559

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางของตลาดหุ้นนิวยอร์กที่ปิดอ่อนแรงลงเมื่อคืน เนื่องจากนักลงทุนเทขายทำกำไรหลังจากดัชนีดาวโจนส์ปิดลบติดต่อกัน 2 วันทำการก่อนหน้านี้ ขณะเดียวกันตลาดยังได้รับแรงกดดันจากการร่วงลงของราคาน้ำมันดิบด้วย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,396.85 จุด ลดลง 47.64 จุด, ดัชนี SSE Composite ตลาดหุ้นจีนเปิดวันนี้ที่ 3,132.16 จุด ลดลง 5.27 จุด, ดัชนี HSI ตลาดหุ้นฮ่องกงเปิดวันนี้ที่ 21,800.22 จุด ลดลง 9.58 จุด, ดัชนี TAIEX ตลาดหุ้นไต้หวันเปิดวันนี้ที่ 9,204.29 จุด เพิ่มขึ้น 0.03 จุด
ส่วนดัชนี KOSPI ตลาดหุ้นเกาหลีใต้เปิดวันนี้ที่ 2,041.61 จุด เพิ่มขึ้น 3.65 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,899.65 จุด ลดลง 2.05 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,629.03 จุด ลดลง 0.56 จุด
ทั้งนี้ ราคาน้ำมันดิบร่วงลง 1.5% หลังจากสำนักงานสารสนเทศด้านการพลังงานของรัฐบาลสหรัฐ (EIA) รายงานว่า สต็อกน้ำมันดิบของสหรัฐพุ่งขึ้นในสัปดาห์ที่แล้ว สวนทางกับนักวิเคราะห์ที่คาดว่าจะปรับตัวลง